ییرمیبئشینجی درس
فعل اولمایان نیطق حیصهلریله ایداره
فعل اولمایان نیطق حیصهلریله ایداره اولونماقدان مقصد ایسیم، صیفت، سای، عوضلیک و ظرفلرین ایداره ائتمهسیدیر. مثلا اوتاغین پنجرهسى، اوتاغین بؤیۆگۆ، اوتاغین بیرى، اوتاغین ائشیگى کیمى بیرلشمهلرین بیرینجیسینده "اوتاق" سؤزۆنۆ "پنجره" ایسمی، ایکینجیسینده، "بؤیۆک" صیفتى، اۆچۆنجۆسۆنده "بیر" سایى، دؤردۆنجۆسۆنده ایسه "ائشیک" ظرفى ایداره ائدیر.
فعللره نیسبت گؤستردیگیمیز بو نیطق حیصهلرینین ایداره ائتمهسى آز اولسا دا، آنجاق واردیر.
بو نیطق حیصهلرى ایسمین یالنیز یییهلیک، یئرلیک، چیخیشلیق و یؤنلۆک حاللارینى ایداره ائده بیلر و تأثیرلیک حالى ایداره ائده بیلمیرلر، آنجاق یییهلیک حالى ایداره ائتمکده داها فعالدیر. ایندى ده بو نیطق حیصهلرینین ایدارهسینى، آیرى-آیرى نظردن کئچیرک:
1. ایسیملرله ایداره
الف. یییهلیک حالین ایدارهسى:
ایسیملرین اساس ایداره ائتدیگى حال، یییهلیک حالدیر. بو اساسدا سؤزبیرلشمهلرى یارانیر و ایکینجى طرف بیرینجى طرفى ایداره ائدیر:
سیز کندیمیزین آغ ساققالىسینیز.
"کندیمیزین آغ ساققالى" بیرلشمهسینده، "آغ ساققاق" کندیمیزى ایداره ائدیر.
ب. قالان حاللار:
یؤنلۆک حالین ایسیمله ایدارهسینده دوغرولتو ایله هدف آچیق گؤرۆنمۆر:
"گلجک گۆنلره بیر پنجرهدیر."
"سالام طبیعتین یاراشیغینا."
یئرلیک حالین ایسیملرله ایدارهسینه عایید بیرلشمهلر چوخ حاللاردا جۆملهنین بیر عۆضوۆ کیمى چیخیش ائدیر:
گؤزۆنده فیرتینا، باخیشیندا قیش."
چیخیشلیق حالین ایسیمله ایدارهسینه عایید بیرلشمهلرده چوخ حالدا جۆملهنین بیر عۆضوۆ اولور: آج قالدیغیندان ناراضیلیق ائدیردى. او قانلى گۆنلردن بیر یادیگاردیر.
ایسمین بو اۆچ حالیله یارانان سؤزبیرلشمهلرینده ایکینجى طرف اساس آدلیق حالدا اولور، اؤزو ده ایسمى جۆملهنین خبرى اولا بیلیر.
azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab